Eindelose Troebadoer... Valiant Swart - Die Blou Hond - Blog
Posted by	Philip Moolman on	 Sunday, 23 July 2017 in Blou Hond
Met die reuk van popcorn en Casa Toscana se smaaklike buffet in die lug, kan jy die opgewondenheid aanvoel in die gehoor vir die legendariese Valiant Swart​ se vertoning.
Eerste op die verhoog is Philip Moolman​, wat op sy eie unieke manier die gehoor vermaak en hulle opwarm vir die voorvertoning, Hoot 'n Anny​
“Hoot and Anny” betree die verhoog en met die instrap slag en “1930” geinspireerende klank het hulle die gehoor op die punte van hul stoele, gevolg deur hulle eie komposisies vanaf hul album “Countrees”- “Heaven”, “Silvertown” & “Roosta”. Die groep se klank is waarlik uniek en ‘n mengsel tussen Folk, American Country en Jazz. Dit vat jou gedagtes terug na die mid 1930’s waar die troepe huistoe kom en saam met hulle nooientjies heerlik die aand om dans. Die “chemistry” wat hulle op die verhoog het maak die vertoning net soveel meer aangenaam. Hoot and Anny is waarlik ‘n merkwaardige groep wat en hul album is ‘n aanwins vir enige CD versameling.
Valiant Swart verskyn op die verhoog - vir die eerste keer sedert die Blou Hond sy verhoog van Johannesburg geskuif het na Casa Toscana toe. Met wynglas gevul, warm hy die vokale en vinger spiere deur ‘n bietjie “blues” op sy kitaar te tokkel. Hy sing voort met “Die Skoene Wat Jy Dra”, “Sonvanger” – wat hy opdra aan almal wat iemand in die hemel het, “Die Wyn Tannies”, “Dubbel & Dwars (vanaf sy nuutste album Nagrit), “Eyeshadow”, “Jakarandastrate” – Uit die TV reeks “Song vir Katryn”, “Vloek Van Die Kitaar”, Bitterwind (beskikbaar op Nagrit album), “Pamela Se Ouma”, “Katriena Lawina” & sluit af met “Sweet Stellenganga”, maar sy gehoor soek meer en hy eindig af met “Mystic Boer”.
Valiant is ‘n ware Afrikaanse troebadoer en ‘n woordkunstenaar, wat met musiek en lirieke ‘n mens meevoer en terselfdertyd tot stilstand bring. Met elke verhaal wat sy musiek vertel kan jy letterlik sien hoe die gehoor aan elke frase hang en nie kan wag vir wat volgende kom nie. Sy musiek is waarlik ‘n eg Valiant Swart styl wat net hy kan lewer. Dit laat jou verlang na tye wanneer waar jy rustig op die stoep vertoef met ‘n wel verdiende glas rooiwyn in die hand en vergeet van die lewe se gewoel terwyl jy rustig tuur oor die vlaktes. Valiant is ‘n inspirerende kunstenaar waarop SA met reg trots kan wees.
Valiant las nog ‘n titel aan sy naam, naamlik: brandewyn maker. Hy het sopas sy eerste reeks brandewyn bekend gestel , “Mystic Boer”. Kyk gerus uit daarvoor.
Valiant Swart verdien voorwaar ‘n klip harde Blou Hond blaf & tjank.
Loer gerus na ons webwerf www.blouhond.co.za vir meer inligting oor opkomende geleenthede.
Blog to follow: Vasti Lourens
Sound: Studio 386
Preshow: Hoot 'n Anny Franco Jamneck